11/05/2015 | Administración LocalMunicipal
A Laracha
Aprobación definitiva da modificación do epígrafe 1, grupo C: Camiños, do Inventario Municipal de Bens

Aprobación definitiva da modificación do EPÍGRAFE 1, GRUPO C: CAMIÑOS, do INVENTARIO MUNICIPAL DE BENS O pleno da Corporación en sesión extraordinaria do 5 de novembro de 2014 aprobou inicialmente a modificación do EPÍGRAFE 1, GRUPO C: CAMIÑOS, do INVENTARIO MUNICIPAL DE BENS, substituíndo ao Inventario de Camiños Rurais do Concello da Laracha aprobado polo Pleno en sesión do 14 de maio de 1999 (que modificou o aprobado en sesión de data 20 de marzo de 1995 en base aos Inventarios de Vías Públicas Municipais existentes aprobados polo Pleno da Corporación en sesións do 31 de xaneiro de 1990 e 20 de marzo de 1991). Durante o período de información pública de 20 días hábiles computados a partir do día seguinte ao da efectiva publicación do anuncio no BOP (n.º 219, do 14/11/2015) foron presentadas 58 alegacións. O enxeñeiro técnico Agrícola, José Pombo Boquete, colexiado n.º 1579 do Colexio Oficial de enxeñeiros técnicos agrícolas da Coruña e Pontevedra, informou as alegacións, propoñendo a súa estimación ou desestimación, e asemade fai proposta de subsanación de erros advertidos no documento técnico aprobado inicialmente e de criterio interpretativo para solventar discrepancias e/ou discordancias que poidan xurdir entre a documentación gráfica e as fichas dos camiños. O Pleno da Corporación, en sesión ordinaria de data 25 de marzo de 2015, aprobou definitivamente a modificación do EPÍGRAFE 1, GRUPO C: CAMIÑOS, do INVENTARIO MUNICIPAL DE BENS, substituíndo ao Inventario de Camiños Rurais do Concello da Laracha aprobado polo Pleno en sesión do 14 de maio de 1999 (que modificou o aprobado en sesión de data 20 de marzo de 1995 en base aos Inventarios de Vías Públicas Municipais existentes aprobados polo Pleno da Corporación en sesións do 31 de xaneiro de 1990 e 20 de marzo de 1991), estimando/desestimando as alegacións presentadas de conformidade coa motivación recollida no “informe das alegacións e erros ao documento de aprobación inicial” redactado polo enxeñeiro técnico Agrícola, José Pombo Boquete, colexiado n.º 1579 do Colexio Oficial de enxeñeiros técnicos agrícolas da Coruña e Pontevedra, incorporando ao documento técnico os resultados derivados das mesmas, e que foron notificadas a todos os interesados. Asemade, no referido acordo plenario acordouse rectificar, de conformidade co art.105 da Ley 30/1992, de 26 de noviembre, de Régimen Jurídico de las Adminsitraciones Públicas y del Procedimiento Administrativo Común, os erros advertidos polo técnico redactor durante o período de exposición pública do expediente nas distintas parroquias do concello (no Centro Social de Caión, Escola de Montemaior, Escola de Campo Medado en Soandres, Centro Social de Paiosaco, Edificio de Servizos Múltiples da Laracha e no Centro Social de Vilaño), e como consecuencia do contacto cos veciños, consistentes en pequenas diferenzas de trazado, largos e longos dos camiños, etc., entre o contido gráfico dos 22 planos a escala 1/10.000 e dos 3 planos de detalle dos núcleos urbanos (A Laracha, E: 1/5.000; Paiosaco, E:1/4.000 e Caión, E:1/2.500) e o contido dos cadros que forman a base de datos onde se amosan as características dos viais, e que serviron de base ás fichas individuais de cada camiño, procedendo tamén a rectificación dos erros materiais advertidos nas referencias catastrais. No referido acordo aprobouse tamén como criterio interpretativo para a resolución de discrepancias que puideran xurdir en relación coas lonxitudes ou largos dos camiños durante a vixencia do Inventario a prevalencia da cartografía sobre a base de datos que serve de soporte ás fichas individuais dos camiños e, dentro da cartografía, a de maior escala sobre a de menor escala. O presente acordo pon fin á vía administrativa e que contra o mesmo poderase interpoñer recurso contencioso - administrativo, ante o Xulgado do Contencioso Administrativo, no prazo de dous meses, contados a partir do día da publicación/notificación do presente acordo (artigos 8 e 46 da Ley 29/1998, de 13 de julio, reguladora de la jurisdicción contencioso administrativa) ou, con carácter previo á interposición do recurso contencioso-administrativo poderase interpoñer, con carácter potestativo, recurso de reposición ante o propio órgano que ditou o acordo, que se poderá fundar en calquera dos motivos de nulidade ou anulabilidade previstos nos arts.62 e 63 da Ley 30/1992, de 26 de noviembre, del Régimen Jurídico de las Administraciones Públicas y del Procedimiento Administrativo Común. O prazo para interpoñer o recurso potestativo de reposición será de un mes, en cuxo caso, o prazo para a presentación do recurso contencioso-administrativo empezará a contar desde a notificación da resolución desestimatoria, se fora expresa, ou despois da súa desestimación tácita, que se producirá se, no prazo de un mes, non se resolve o recurso de reposición interposto. O prazo máximo para ditar e notificar o acordo será de un mes desde a súa interposición. A Laracha, 30 de abril de 2015. O alcalde José Manuel López Varela